เรื่องร้องเรียน: แจ้งรถจอดบนทางเท้า
การดำเนินการของเจ้าหน้าที่: กรณีดังกล่าวเจ้าหน้าที่ฝ่ายเทศกิจได้เข้าตรวจสอบพื้นที่ร้องเรียน ขอเรียนให้ทราบว่ายังเป็นพื้นที่ที่อยู่ระหว่างการก่อสร้าง ในบริเวณสถานีรถไฟฟ้า ซึ่งยังไม่แล้วเสร็จและยังมิได้มอบพื้นที่ให้กรุงเทพมหานคร อย่างไรก็ตามเจ้าหน้าที่สายตรวจได้เข้าประชาสัมพันธ์ ขอความร่วมมือโดยถ้าเป็นรถของเจ้าหน้าที่ของบริษัทที่รับเหมาทำการก่อสร้างให้นำรถเข้าไปจอดด้านใน บริเวณที่ไม่เกะกะกีดขวางประชาชน  ส่วนรถคันที่ผู้แจ้งร้องมาจากการตรวจสอบพบว่าเป็นรถที่นำส่งเงินเพื่อเข้าตู้บนสถานีรถไฟฟ้า  เจ้าหน้าที่ได้เข้าประชาสัมพันธ์กับผู้ดูแลสถานีรถไฟฟ้าให้กำชับและแจ้งเตือนผู้ขับรถส่งเงินดังกล่าวห้ามนำรถขึ้นมาจอดเกะกะกีดขวางบนทางเท้าอีก รวมทั้งได้แจ้งให้บริษัทที่รับเหมาทำการก่อสร้างของสถานีรถไฟฟ้า ให้ดำเนินการวางแนวกั้น เช่นรั้วหรือแบริเออร์ในบริเวณที่ก่อสร้างให้ชัดเจน เพื่อสร้างความเข้าใจให้กับประชาชนที่สัญจรผ่านไปมาได้รับทราบ
ความเห็นของผู้แจ้ง: อยากให้มีการติดป้ายเตือน ห้ามจอดรถหรือขับขี่บนทางเท้า
พื้นที่: แขวงบางขุนศรี เขตบางกอกน้อย กรุงเทพมหานคร